नोटबंदीचा अहवाल कृषी मंत्रालयाकडून मागे : #5मोठ्याबातम्या\n1. नोटबंदीचा अहवाल कृषी मंत्रालयाकडून मागे 

नोटबंदीमुळे देशभरातील शेतकऱ्यांचं नुकसान झालं, अशा आशयाचा अहवाल कृषी मंत्रालयानं जारी केला होता. हा अहवाल मागे घेण्यात आला आहे. द हिंदूनं ही बातमी दिली आहे. 

नोटबंदीसंबंधी कृषी मंत्रालयानं आता नवीन अहवाल सादर केला आहे. ज्याअंतर्गत नोटबंदीमुळे शेतकऱ्यांवर विपरित परिणाम झाला नाही, असं म्हटलं आहे. 

आधीचा अहवाल तयार करणाऱ्या 3 अधिकाऱ्यांना कारणे दाखवा नोटीस बजावण्यात आली आहे, असं कृषी सचिव संजय अग्रवाल यांनी संसदीय समितीला सांगितलं आहे.

नोटबंदीमुळे बाजारातली रोकड कमी झाली आणि त्याचा फटका शेतकऱ्यांना बसला. मोठ्या शेतकऱ्यांनाही खरीपाचं धान्य विकण्यात अडचणी आल्या.

रब्बीची पेरण्या बियाणे आणि खतांच्या खरेदीअभावी रखडल्या. शेतीचे बहुतांश व्यवहार रोखीनं होतात, पण रोकड उपलब्ध नसल्यानं शेतकऱ्यांचं नुकसान झालं, असं मागे घेण्यात आलेल्या अहवालात म्हटलं होतं. 

Compilation error (संकलनातील चूक) असल्यामुळे आधीचा अहवाल मागे घेण्यात येत आहे, असं मंत्रालयानं म्हटलं आहे.  

2. मिताली राजचा रमेश पोवार यांच्यावर आरोप

भारतीय महिला क्रिकेट संघाची माजी कर्णधार मिताली राजनं संघाचे प्रशिक्षक रमेश पोवार आणि कमिटी ऑफ अडमिनिस्ट्रेटर्सच्या सदस्य डायना एडल्जी यांच्याविरोधात आरोप केले आहेत. NDTVनं ही बातमी दिली आहे. 

नुकत्याच झालेल्या महिला क्रिकेट टी-20 विश्वचषकाच्या सेमीफायनलमध्ये मिताली राजला वगळण्यात आलं होतं. यानंतर मितालीनं बीसीसीआयला पत्र लिहित पोवार आणि एडल्जी यांच्यावर आरोप केले आहेत. 

पोवार आणि एडल्जी यांनी भेदभावाची वागणूक दिली आणि अपमानित केलं. माझं करिअर संपवण्याचा प्रयत्न पोवार यांनी केला, असं मितालीनं या पत्रात लिहिलं आहे. यानंतर सोशल मीडियावर या प्रकरणाची चांगलीच चर्चा सुरू आहे. 

3. राम मंदिरासाठी न्यायालयाच्या निर्णयाची वाट पाहू - अमित शहा

राम मंदिर बांधण्यासाठी आम्ही न्यायालयाच्या निर्णयाची वाट पाहू, सरकार सध्यातरी त्यावर कोणताही कायदा आणणार नाही, असं वक्तव्य भाजपचे राष्ट्रीय अध्यक्ष अमित शहा यांनी केलं आहे. नवभारत टाइम्सनं ही बातमी दिली आहे. अयोध्या प्रकरणाचा निकाल मंदिर बांधण्याच्या बाजूनेच लागेल असंही शहा यांनी म्हटलं आहे. 

सध्या हे प्रकरण सर्वोच्च न्यायालयात आहे आणि यावरील सुनावणीसाठी जानेवारीपर्यंत वाट पाहायला हवी, असं शहा यांनी स्पष्ट केलं आहे. 

शिवसेना आणि भाजप...\n\ntl;dr:
आज सकाळी वृत्तपत्रं आणि वेबसाइट्सवर प्रसिद्ध झालेल्या बातम्यांपैकी 5 मोठ्या बातम्या थोडक्यात पाहूया.